
ОТНОСНО: Инвестиционно предложение (ИП) „Изграждане на еднофамилна жилищна сграда с гараж в ПИ № 56722.667.470, попадащ в УПИ VІ в кв. 32, гр. Плевен“ 


УВАЖАЕМА ГОСПОЖО А,

Във връзка с Ваше уведомление с вх. № АО-3795/13.07.2026г. на РИОСВ-Плевен за ИП „Изграждане на еднофамилна жилищна сграда с гараж в ПИ № 56722.667.470, попадащ в УПИ VІ в кв. 32, гр. Плевен“ на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г. и вс. изм. и доп.), Ви уведомяваме следното:
ИП „Изграждане на еднофамилна жилищна сграда с гараж ПИ № 56722.667.470, попадащ в УПИ VІ в кв. 32, гр. Плевен“  попада в обхвата на чл. 2, ал. 2 от Наредбата за ОС.
1. ИП предвижда изграждане на еднофамилна жилищна сграда с гараж в                         ПИ № 56722.667.470 и изменение на ПУП-ПРЗ за УПИ VІ, кв. 32, гр. Плевен. Сградата ще бъде с приблизителна РЗП – 250 кв. м, ситуирана в северната част на                                          имота. Конструктивната схема ще  е скелетна – гредова, изпълнена от монолитен стоманобетон. Покривът ще е единичен плосък покрив със стоманобетонова плоча с хидроизолация над него. Междуосовите разстояния ще са определени от функционалното решение на сградата. Външните ограждащи стени ще се изпълнят от зидарии с дебелина 25 см от тухлени блокчета. Дълбочина на изкопите до 1,2 м. Имотът ще се свърже със съществуващата водопроводна и електропреносна мрежи на населеното място. Формираните битово-фекални отпадъчни води ще се заустват в съществуващата канализационна система на гр. Плевен. Достъпът до имота е по граничещи улици от юг и от запад. При реализацията на ИП генерираните строителни отпадъци ще се предават за оползотворяване на лице, притежаващо документи по чл. 35 от Закон за управление на отпадъците. Битовите отпадъци ще се управляват съгласно действащата сметосъбираща система на община Плевен.


Предвижда се изменение на ПУП-ПРЗ с който от ПИ № 56722.667.471, попадащ също в УПИ VІ ще се отдели една част и ще се приобщи към ПИ № 56722. 667.470. Ще се образуват два нови урегулирани имота, УПИ VІ (частна собственост) с отреждане „за жилищно строителство, обществено обслужване и безвредно производство“ и УПИ VІІ (общинска частна собственост) „за трафопост и обществено обслужване“. След промяната, настоящото ИП касае – новообразуван  УПИ VІ  с площ 1642 кв. м, предвиждащ единствено изграждане на нова еднофамилна жилищна сграда и гараж. Залагат се характерни градоустройствени параметри на застрояване, с максимално допустимите за устройствена зона от типа Жк: Плътност – до 40 %; Кинт – до 2.5; Озеленяване – мин. 40%, начин на застрояване свободно. Съгласно Заповед № РД-12-632/15.12.2025г. на Зам. кмета на община Плевен е разрешено изменение на действащия ПУП-ПРЗ за поземлени имоти 667.467, 667.468, 667.469, 667.470 и  667.471 попадащи в УПИ VІ в кв. 32 и улица по ок 448 към ок 449 по плана на гр. Плевен.
ПИ № 56722.667.470, ж.к. „Дружба“, гр. Плевен, общ. Плевен, обл. Плевен е с вид територия: Урбанизирана, НТП: Ниско застрояване (до 10 м), площ  343 кв. м, стар номер 10190а, съгласно КАИС-Портал за електронни услуги на АГКК. 
2. ИП, не попада в границите на защитени територии по смисъла на Закона за защитените територии.
3. ИП, не попада в границите на защитени зони по смисъла на Закона за биологичното разнообразие. Най - близко разположените защитени зони (на около 2,13 км) са:
- BG0000240 “Студенец”, за опазване на дивите птици, по чл.6, ал.1, т.3 и 4 от ЗБР, обявена със Заповед № РД-800/04.11.2008г. на МОСВ (ДВ бр.105/09.12.2008г.), изменена със Заповед № РД-67/28.01.2013г. на МОСВ (ДВ бр. 10/05.02.2013г.); изменена и допълнена със Заповед № РД-269/31.03.2021г. на МОСВ (ДВ бр. 41/18.05.2021г.);
- BG0000240 “Студенец”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, включена в списъка на защитените зони, приети с Решение № 122/2007г. на Министерски съвет (обн. ДВ, бр. 21/2007г.), изм. с Решение №615/2020 г. на Министерски съвет (обн. ДВ, бр. 79/2020г.), във връзка със Заповед № РД-269/31.03.2021г. на МОСВ (ДВ бр. 41/18.05.2021г.).
4. Така описаното ИП не може да бъде отнесен към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата Натура 2000, в урбанизирана територия) и характера на заявеното ИП при реализацията му няма вероятност от отрицателно въздействие върху защитени зони от мрежата „Натура 2000“, включително и върху най - близко разположените защитени зони BG0000240 “Студенец” и BG0000240 “Студенец”,, по отношение на:
•	Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитени зони BG0000240 “Студенец” и BG0000240 “Студенец”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в защитени зони BG0000240 “Студенец” и BG0000240 “Студенец”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.


С уважение, 


гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

